CELEX: 62008TA0069
Language: el
Date: 2010-12-09 00:00:00
Title: Υπόθεση T-69/08: Απόφαση του Γενικού Δικαστηρίου της 9ης Δεκεμβρίου 2010 — Πολωνία κατά Επιτροπής (Προσέγγιση των νομοθεσιών — Οδηγία 2001/18/ΕΚ — Εθνικές διατάξεις παρεκκλίνουσες από μέτρο εναρμονίσεως — Απορριπτική απόφαση της Επιτροπής — Παράλειψη κοινοποιήσεως εντός της εξάμηνης προθεσμίας του άρθρου 95, παράγραφος 6, πρώτο εδάφιο, ΕΚ)

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/34
            
         Απόφαση του Γενικού Δικαστηρίου της 9ης Δεκεμβρίου 2010 — Πολωνία κατά Επιτροπής
   (Υπόθεση T-69/08) (1)
   
   (Προσέγγιση των νομοθεσιών - Οδηγία 2001/18/ΕΚ - Εθνικές διατάξεις παρεκκλίνουσες από μέτρο εναρμονίσεως - Απορριπτική απόφαση της Επιτροπής - Παράλειψη κοινοποιήσεως εντός της εξάμηνης προθεσμίας του άρθρου 95, παράγραφος 6, πρώτο εδάφιο, ΕΚ)
   2011/C 30/60
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Δημοκρατία της Πολωνίας (εκπρόσωποι: αρχικώς M. Dowgielewicz, στη συνέχεια, M. Dowgielewicz, B. Majczyna και M. Jarosz, και, τέλος, M. Szpunar)
   
      Καθής: Ευρωπαϊκή Επιτροπή (εκπρόσωποι: Μ. Πατακιά, C. Zadra και K. Herrmann)
   
      Παρεμβαίνουσες υπέρ της προσφεύγουσας: Τσεχική Δημοκρατία (εκπρόσωπος: M. Smolek), Ελληνική Δημοκρατία (εκπρόσωποι: Α. Σαμώνη-Ράντου και M. Τασσοπούλου), και Δημοκρατία της Αυστρίας (εκπρόσωποι: αρχικώς E. Riedl, στη συνέχεια, E. Riedl και C. Pesendorfer, και, τέλος, E. Riedl, C. Pesendorfer, G. Hesse και M. Fruhmann)
   
      Αντικείμενο
   
   Ακύρωση της αποφάσεως 2008/62/ΕΚ της Επιτροπής, της 12ης Οκτωβρίου 2007, σχετικά με τα άρθρα 111 και 172 του νομοσχεδίου της Πολωνίας περί γενετικώς τροποποιημένων οργανισμών, που κοινοποιήθηκαν από τη Δημοκρατία της Πολωνίας, δυνάμει του άρθρου 95, παράγραφος 5, ΕΚ, ως παρεκκλίσεις από τις διατάξεις της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου για τη σκόπιμη ελευθέρωση στο περιβάλλον γενετικώς τροποποιημένων οργανισμών (ΕΕ 2008, L 16, σ. 17).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση 2008/62/ΕΚ της Επιτροπής, της 12ης Οκτωβρίου 2007, σχετικά με τα άρθρα 111 και 172 του πολωνικού νομοσχεδίου περί γενετικώς τροποποιημένων οργανισμών, που κοινοποιήθηκαν από τη Δημοκρατία της Πολωνίας δυνάμει του άρθρου 95, παράγραφος 5, ΕΚ ως παρεκκλίσεις από τις διατάξεις της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου για τη σκόπιμη ελευθέρωση στο περιβάλλον γενετικώς τροποποιημένων οργανισμών.
            
         
               2)
            
            
               Η Ευρωπαϊκή Επιτροπή φέρει τα δικαστικά έξοδά της καθώς και τα έξοδα στα οποία υποβλήθηκε η Δημοκρατία της Πολωνίας.
            
         
               3)
            
            
               Η Τσεχική Δημοκρατία, η Ελληνική Δημοκρατία και η Δημοκρατία της Αυστρίας φέρουν τα δικαστικά έξοδά τους.
            
         
      (1)  EE C 92 της 12.04.2008.